மற்றொரு பக்கத்தில், அழிக்கவே முடியாதபடி நூலகங்கள் உருவாகி வருகின்றன. தொழில்நுட்பம், கணினி நுட்பம், தகவல் தொழில்நுட்பம் ஆகியவற்றின் முன்னேற்றத்துக்கேற்ப நூலகங்களும் மாற்றம் பெற்று வருகின்றன. இன்று நூலகம் என்பது வெறுமனே நூல்களை அடுக்கி வைக்கும் இடம் மட்டுமல்ல. குறுந்தகடுகள், கணினிகள், புரொஜக்டர்கள், வீட்டில் இருந்தபடியே வாசிக்க வகைசெய்யும் இணையவழி இணைப்புகள் என நூலகங்களும் மாறி வருகின்றன. இந்த வசதிகள் எல்லாம் இந்தியாவிலும் நம் அனைவரையும் எட்டும் காலம் அருகில் இல்லை என்றாலும் என்றாவதொருநாள் எட்டத்தான் போகிறது.